**Stredná zdravotnícka škola, Vrbická 632, 031 01 Liptovský Mikuláš**

**Kritériá prijímacieho konania**

**pre 4-ročné denné štúdium** **v školskom roku 2025/2026**

**Študijný odbor: ZUBNÝ ASISTENT/ ZUBNÁ ASISTENTKA**

**Kód: 5358 M**

**Stupeň vzdelania: úplné stredné odborné vzdelanie  ISCED  354**

**EDUID školy: 100007806**

Riaditeľka Strednej  zdravotníckej školy v Liptovskom Mikuláši v súlade s § 68 ods. 1 a § 161m  ods. 3 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 415/2021 Z. z. a zákona č. 61/2015 Z. z. o odbornom vzdelávaní a príprave a o zmene a doplnení niektorých zákonov  v znení neskorších predpisov a Vyhlášky 287/2022 Z. z. o sústave odborov vzdelávania pre stredné školy a o vecnej pôsobnosti k odborom vzdelávania a v zmysle Dodatku k organizačným pokynom MŠVVaM SR na školský rok 2024/25 z 11.12.2024, ktorým sa menia niektoré termíny konania prijímacích skúšok na SŠ pre šk. rok 2025/26 a na základe prerokovania kritérií na zasadnutí  pedagogickej  rady dňa **02.11.2023 stanovuje pre školský rok** **2025/2026** tieto **kritériá prijímacej skúšky:**

**I.**

**Prijímacie konanie**

1. Do 1. ročníka 4-ročného maturitného štúdia **zubný asistent/zubná asistentka**môže byť prijatých **20 žiakov.**
2. Termín podania prihlášok: do **20.04.2025.**
3. Termín konania prijímacej skúšky:

1. termín: **05.05.2025** (v prípade vyššieho počtu uchádzačov aj **06.05.2025**),

2. termín: **12.05.2025** (v prípade vyššieho počtu uchádzačov aj **13.05.2025**).

1. Riaditeľka školy pozve uchádzačov na prijímaciu skúšku písomne, v pozvánke budú uvedené  informácie  o organizácii prijímacej skúšky.

**II.**

**Podmienky pre prijatie na štúdium**

Do prvého ročníka vzdelávacieho programu môže byť prijatý uchádzač, ktorý spĺňa tieto podmienky:

1. Podanie prihlášky na SZŠ v stanovenom termíne - do **20.04.2025.**
2. Potvrdenie o zdravotnej spôsobilosti žiaka študovať študijný odbor zubný asistent/zubná asistentka na školský rok 2025/2026  - viď link<https://www.minedu.sk/zoznam-ucebnych-odborov-a-studijnych-odborov-v-ktorych-sa-vyzaduje-zdravotna-sposobilost/>
3. Do študijného odboru zubný asistent/zubná asistentka môže byť prijatý aj uchádzač so špeciálnymi výchovno-vzdelávacími potrebami (ŠVVP). Okrem posúdenia kritérií zdravotnej spôsobilosti pre uchádzača o zdravotnícke študijné odbory podľa osobitného predpisu (Vyhláška MZ SR č. 364/2009 Z. z., ktorou sa ustanovujú kritériá zdravotnej spôsobilosti pre uchádzačov o zdravotnícke študijné odbory) je od uchádzača so ŠVVP požadovaný odborný posudok poradenského zariadenia o spôsobilosti na štúdium na SZŠ v danom odbore. **Žiaci so špeciálnymi výchovno–vzdelávacími potrebami** **musia predložiť správu z diagnostického vyšetrenia vykonanú zariadením poradenstva a prevencie nie staršiu ako dva roky.**
4. Uchádzač so zdravotným znevýhodnením a uchádzač s nadaním pripojí k prihláške na vzdelávanie vyjadrenie zariadenia poradenstva a prevencie, ktoré obsahuje návrh podporného opatrenia, ak chce požiadať o vykonanie prijímacej skúšky podľa upravených podmienok.
5. Úspešné absolvovanie prijímacej skúšky (písomný test z BIO a SJL) a umiestnenie sa v celkovom poradí na **1. - 20. mieste**.

**III.**

**Prijímacia skúška**

1. Prijímacia skúška pozostáva z písomnej skúšky:
	1. test zo slovenského jazyka a literatúry (SJL) – 45 minút,
	2. test z biológie (BIO) – 30 minút.
2. Za každý z uvedených testov môže žiak získať **maximálne 30 bodov**, t. j. spolu **60 bodov.** Žiak bude z daného testu úspešný, ak získa **minimálne 18 bodov**.
3. Uchádzač, ktorý nebol úspešný v oboch testoch, skúške  nevyhovel.
4. Žiaci so ŠVVP budú mať upravené podmienky na základe konzultácie s vedením školy pred podaním prihlášky a podľa odporúčaní poradenského centra.
5. Uchádzačovi, ktorý bol úspešný v oboch testoch sa k získaným bodom pripočítajú ďalšie body nasledovne:
6. **celoslovenské testovanie žiakov 9. roč. ZŠ zo SJL**

|  |  |
| --- | --- |
| **Výsledky testovania**  | **Počet bodov** |
| 91% − 100%   | 35 |
| 81% − 90%     | 30 |
| 71% − 80%     | 25 |
| 61% − 70%     | 20 |
| 51% − 60% | 15 |
| 41% − 50%     | 10 |
| 30% − 40%       | 5 |

Maximálny počet **bodov 35**

1. **známky z biológie** na koncoročnom vysvedčení 7. a 8. ročníka a v prvom polroku  9. ročníka nasledovne:

|  |  |
| --- | --- |
| **Hodnotenie biológie** | **Počet bodov** |
| Výborný | 10 |
| Chválitebný |   6 |
| Dobrý |   4 |
| Dostatočný |   0 |
| Nedostatočný |   0 |

Maximálny počet **bodov 30**

1. **priemerný prospech** z predmetov – slovenský jazyk a literatúra, anglický jazyk, dejepis, matematika, fyzika, chémia dosiahnutýna koncoročnom vysvedčení  7. a 8. ročníka a v prvom polroku  9. ročníka nasledovne:

|  |  |
| --- | --- |
| **Priemerný prospech do** | **Počet bodov** |
| 1,00 − 1,50 | 25 |
| 1,51 − 2,00 | 20 |
| 2,01 − 2,50 | 10 |
| 2,51 − 2,75 | 3 |
| 2,76 a viac | 0 |

 Maximálny počet **bodov 25**

1. Ak bol žiak z niektorých hore uvedených predmetov hodnotený slovne alebo mal uvedené „absolvoval“, do priemeru sa mu započíta známka z posledného koncoročného vysvedčenia, na ktorom bol klasifikovaný známkou.
2. Uchádzač získava body aj za **dokladovanú účasť na olympiádach z biológie, literárnych súťažiach a súťažiach prvej pomoci (zdravotník)** v 8.a 9. ročníku základnej školy a to nasledovne:

|  |  |
| --- | --- |
| Riešiteľ okresného kola 1. - 3. miesto | 4 body za všetky dokladované súťaže spolu |
| Riešiteľ vyšších kôl  1. - 3. miesto | 6 bodov za všetky dokladované súťaže spolu |
| Prvá pomoc (zdravotník): účastník okresného kola 1. - 3. miesto | 4 body za všetky dokladované súťaže spolu |
| Prvá pomoc (zdravotník): účastník vyšších kôl  1. - 3. miesto | 5 bodov za všetky dokladované súťaže spolu |
| Krúžok prvej pomoci (zdravotnícky) | 1 bod |

                                                                                                       Maximálny počet **bodov 20**

 9. Uchádzač môže v prijímacom konaní získať  maximálne  **170 bodov.**

**IV.**

**Prijímanie uchádzačov**

1. Prijatí budú tí uchádzači, ktorí sa umiestnili v celkovom poradí na **1. – 20. mieste**.
2. Pri rovnosti bodov na posledných miestach v celkovom poradí o prijatí rozhodne:

a) **vyšší** počet bodov z písomnej skúšky z BIO**,**

b)lepšia známka z biológie na konci 8. ročníka,

c) lepšia známka zo slovenského jazyka a literatúry v prvom polroku 9. ročníka,

d) viac percent v celoslovenskom testovaní žiakov 9.ročníkov zo SJL.

1. Po ukončení prijímacích skúšok konaných v oboch termínoch a následnom vyhodnotení

**riaditeľ školy zverejní** na výveske školy a na webovom sídle školy <https://szslm.edupage.org/> **zoznam uchádzačov podľa výsledkov** prijímacieho konania  dňa **16.05.2025**.

1. **Informácia o prijatí** zverejnená na výveske školy a na webovom sídle školy **sa považuje za rozhodnutie o prijatí** a deň zverejnenia zoznamu sa považuje za deň doručenia rozhodnutia o prijatí.
2. Zákonný zástupca uchádzača, ktorý bol prijatý na štúdium, **písomne potvrdí** nastúpenie na vzdelávanie **najneskôr do 21.05.2025.** Doručenie môže byť realizované cez informačný systém, odoslaním naskenovaného tlačiva prostredníctvom e-mailu, poštou na adresu školy. Rozhodujúci je dátum doručenia Strednej zdravotníckej škole v Liptovskom Mikuláši.
3. Ostatné rozhodnutia o prijatí, ktoré sa vzťahujú na školy a odbory vzdelávania uvedené v prihláške na vzdelávanie, strácajú platnosť.
4. Po doručení písomného potvrdenia podľa bodu 5 riaditeľ strednej školy vyhotoví rozhodnutie o prijatí samostatne a odošle ho uchádzačovi do piatich pracovných dní od doručenia písomného potvrdenia.
5. Pri **nenaplnení** počtu miest pre žiakov, ktorých možno prijať do prvého ročníka, riaditeľka školy po prerokovaní v pedagogickej rade školy rozhodne o tom, či sa na škole vykonajú prijímacie skúšky v ďalšom termíne na nenaplnený počet miest pre žiakov, ktorých možno prijať do tried prvého ročníka. **Prijímacia skúška sa bude konať 17.06.2025.**

1. **Riaditeľ strednej školy zverejní** na výveske školy a webovom sídle školy **zoznam uchádzačov podľa výsledkov** prijímacieho konania **20.06.2025.**
2. Uchádzač alebo **zákonný zástupca neplnoletého uchádzača** najneskôr **do 25.06.2025** **písomne potvrdí** strednej škole prijatie na vzdelávanie.
3. Výsledky prijímacej skúšky do prvého ročníka SZŠ platia len pre školský rok 2025/2026.

**V.**

 **Záverečné ustanovenia**

1. Uchádzač, ktorý na základe výsledkov prijímacej skúšky nebol prijatý na vzdelávanie v odbore vzdelávania uvedenom v prihláške na vzdelávanie len z dôvodu naplnenia počtu miest pre žiakov, ktorých možno prijať do tried prvého ročníka, môže byť v príslušnej strednej škole prijatý na vzdelávanie v odbore vzdelávania z rovnakej skupiny, ktorý nebol uvedený v prihláške na vzdelávanie, na nenaplnený počet miest, ak forma, obsah a rozsah prijímacej skúšky na vzdelávanie v tomto odbore vzdelávania sú rovnaké ako forma, obsah a rozsah absolvovanej prijímacej skúšky. O prijatie na vzdelávanie podľa prvej vety môže uchádzač alebo zákonný zástupca neplnoletého uchádzača písomne požiadať do dvoch pracovných dní od termínu podľa odseku 4 čl. IV.
2. Uchádzač, ktorý nebol prijatý na štúdium, môže prostredníctvom zákonného zástupcu podľa § 68 ods. 4 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov podať odvolanie riaditeľovi strednej školy, ktorý rozhodnutie vydal, v lehote do 5 dní od jeho doručenia.
3. Uchádzačovi, ktorý sa zo závažných dôvodov nemôže zúčastniť na prijímacej skúške v riadnych termínoch, určí riaditeľ strednej školy náhradný termín najneskôr v poslednom týždni augusta. Dôvod neúčasti na prijímacej skúške oznámi uchádzač alebo zákonný zástupca maloletého uchádzača riaditeľovi strednej školy najneskôr v deň konania prijímacej skúšky. Riaditeľ strednej školy v takom prípade rezervuje miesto v počte žiakov, ktorých prijíma do prvého ročníka.